CELEX: 32022R0148
Language: hr
Date: 2022-02-03 00:00:00
Title: Uredba Vijeća (EU) 2022/148 od 3. veljače 2022. o izmjeni Uredbe (EU) br. 753/2011 o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu

4.2.2022   
               
               
                  HR
               
               
                  Službeni list Europske unije
               
               
                  L 25/5
               
            
         UREDBA VIJEĆA (EU) 2022/148
         od 3. veljače 2022.
         o izmjeni Uredbe (EU) br. 753/2011 o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 215.,
         uzimajući u obzir Odluku Vijeća 2011/486/ZVSP od 1. kolovoza 2011. o mjerama ograničavanja protiv određenih pojedinaca, skupina, poduzeća i subjekata u pogledu stanja u Afganistanu (1),
         uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
         budući da:
         
                     (1)
                  
                  
                     Uredbom Vijeća (EU) br. 753/2011 (2) provode se mjere ograničavanja donesene u skladu s okvirom Ujedinjenih naroda.
                  
               
                     (2)
                  
                  
                     Vijeće sigurnosti Ujedinjenih naroda donijelo je 22. prosinca 2021. Rezoluciju 2615 (2021) (RVSUN 2615 (2021)). Tom se rezolucijom prije svega uvodi novo izuzeće od mjera ograničavanja radi pružanja humanitarne pomoći i obavljanja drugih aktivnosti kojima se zadovoljavaju osnovne ljudske potrebe u Afganistanu.
                  
               
                     (3)
                  
                  
                     Vijeće je 3. veljače 2022. donijelo Odluku (ZVSP) 2022/153 (3) kojom je izmijenjena Odluka 2011/486/ZVSP u skladu s RVSUN-om 2615 (2021).
                  
               
                     (4)
                  
                  
                     Te izmjene obuhvaćene su područjem primjene Ugovora i stoga je za njihovu provedbu potrebno regulatorno djelovanje na razini Unije kako bi se osigurala njihova ujednačena primjena u svim državama članica.
                  
               
                     (5)
                  
                  
                     Uredbu (EU) br. 753/2011 trebalo bi stoga na odgovarajući način izmijeniti,
                  
               DONIJELO JE OVU UREDBU:
         
            Članak 1.
            U članku 3. Uredbe (EU) br. 753/2011 dodaje se sljedeći stavak:
            
               
                  „4.   Stavci 1. i 2. ne primjenjuju se na stavljanje na raspolaganje financijskih sredstava ili gospodarskih izvora potrebnih za osiguravanje pravodobne isporuke humanitarne pomoći i obavljanje drugih aktivnosti kojima se zadovoljavaju osnovne ljudske potrebe u Afganistanu ili za podupiranje takvih aktivnosti.”.
               
            
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. veljače 2022.
            
               
                  Za Vijeće
               
               
                  Predsjednik
               
               J.-Y. LE DRIAN
            
         
         
            (1)  SL L 199, 2.8.2011., str. 57.
         
         
            (2)  Uredba Vijeća (EU) br. 753/2011 od 1. kolovoza 2011. o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu (SL L 199, 2.8.2011., str. 1.).
         
            (3)  Odluka Vijeća (ZVSP) 2022/153 od 3. veljače 2022. o izmjeni Odluke 2011/486/ZVSP o mjerama ograničavanja protiv određenih pojedinaca, skupina, poduzeća i subjekata u pogledu stanja u Afganistanu (vidjeti stranicu 17 ovoga Službenog lista).